Bestemmelser for brug af pisk

Punkt 10.4. i Dansk Ride Forbunds fællesbestemmelser af 15. april 2019.

Pisk – benyttelse

Pisken må aldrig benyttes som straf for en hændelse men kun som forstærkning af rytterens hjælpere. Ved ulydighed må hesten/ponyen korrigeres med lette slag med pisken. Dette skal ske i umiddelbar tilknytning til ulydigheden

- En pisk må aldrig benyttes til at give afløb for rytterens eller hjælperes temperament.

- Pisken må aldrig benyttes i hestens/ponyens hoved.

- Rytteren må aldrig benytte pisken med overhånd.

Overtrædelse sanktioneres med diskvalifikation samt grad 1 eller 2 jævnfør punkt 82.2 efter en konkret vurdering af forseelsens alvor og grovhed. Grove tilfælde af ovenstående sanktioneres med bortvisning.

Brug af pisk og andre slag i hestens hoved skal altid betragtes som grove tilfælde.